મનિષના પિતા ત્રિભુવને કહ્યું હતું કે છેલ્લાં એક વર્ષથી મનિષની હાલતમાં સહેજ પણ સુધારો થયો નથી. કેટલાંક મહિના પહેલાં મનિષને સાયકોલોજીસ્ટ પાસે લઈ જવો પડ્યો હતો. કારણ કે તે વિચિત્ર વર્તન કરવા લાગ્યો હતો. તેમને ખ્યાલ નથી આવતો કે આખરે તેના મગજમાં શું ચાલી રહ્યું છે. તેમના માટે મનિષના વર્તનને કંટ્રોલમાં રાખવો હવે શક્ય નથી. સાયકોલોજીસ્ટની કેટલીક વિઝિટ્સ બાદ હવે તેની તબિયત થોડી સુધરી છે. ત્રિભુવને આગળ કહ્યું હતું કે તેની ફિઝિયોથેરાપી નિયમિત ચાલે છે. એલોપેથી પરથી તેમનો વિશ્વાસ ઉઠી ચૂક્યો છે. હાલમાં તેઓ આયુર્વેદિક ટ્રિટમેન્ટ લઈ રહ્યાં છે. અનેકવાર મેડિટેશન પણ કરવામાં આવ્યું છે, જેથી તેને માનસિક શાંતિ મળે. ખાસ કરીને ત્યારે જ્યારે તે પોતાની જાત પર અંકુશ રાખી શકતો નથી. તેઓ અનેક મંદિરના ચક્કરો લગાવી ચૂક્યા છે. આશા છે કે તેમનો દીકરો જલ્દીથી ઠીક થઈ જશે.